Omdat daar so baie voertuie was, het die vermoede bestaan dat die hele topses van die ANC die nuwe ANC-leier vergesel het.
Toe die konvooi na die hotel teruggekeer het, kon jy die blou ligte in die verte uit Pretoria sien naderkom.
Al wat jy gehoor het, was die gedreun van die voertuie se enjins terwyl die een voertuig ná die ander deur die hek is.
Eers meer as drie uur later – net ’n paar minute ná 03:00 – het die eerste van ’n groot getal voertuie met NUK-lede daarin die hotel verlaat.